Előterjesztés Zalakaros Város Önkormányzat Képviselőtestülete 2022. március 10-én tartandó ülésére
Napirend címe: A Zalakarosi Móra Ferenc Általános Iskolát érintő átszervezéssel 
                            kapcsolatos véleményezés
Előterjesztést készítette: Torma László aljegyző
Tisztelt Képviselőtestület!

A Nagykanizsai Tankerületi Központ a Zalakarosi Móra Ferenc Általános Iskola és Alapfokú Művészeti Iskolát érintő intézményátszervezési javaslattal kapcsolatban kéri az önkormányzat véleményét a nemzeti köznevelésről szóló 2011. évi CXC. törvény (a továbbiakban: Nkt.) 83. § (4) bekezdés h) pontja alapján.
A tervezett intézményátszervezési javaslatok:

1.) Ikt. szám: TK/183/00372-3/2022

Az általános iskolai nevelés-oktatásban az SNI tanulók felvehető létszámának növelése 20 főről 30 főre.

2.)  Ikt. szám: TK/183/00373-3/2022

Zeneművészeti ágon új tanszak felvétele, akkordikus tanszak (Klasszikus zene).

A Nagykanizsai Tankerületi Központ „intézményi szakmai alapdokumentum módosításával kapcsolatos véleménykérés” tárgyú két levele az előterjesztés mellékletét képezi.

Az Nkt. 4. § 11. pontja szerint „e törvény alkalmazásában intézményátszervezés: minden olyan fenntartói döntés, amely az alapító okirat, szakmai alapdokumentum 21. § (3) bekezdés c)-j) pontjában felsoroltak bármelyikének módosulásával jár, kivéve a jogszabályváltozásból eredő módosítást és az olyan vagyont érintő döntést, amely vagyon a feladatellátáshoz a továbbiakban nem szükséges.”
Az Nkt. 21. § (3) bekezdés értelmében a köznevelési intézmény alapító okirata, szakmai alapdokumentuma tartalmazza
f) nevelési, oktatási feladatot ellátó feladatellátási helyenként felvehető maximális gyermek- vagy tanulólétszámot alapfeladatonkénti és munkarendenkénti bontásban,
h) alapfokú művészetoktatás esetén a művészeti ágak, azon belül a tanszakok megnevezését.
Az Nkt. 83. § (3)-(6) bekezdése értelmében a fenntartó a köznevelési intézmény átszervezésével összefüggő döntése vagy véleményének kialakítása előtt beszerzi az Nkt. 83. § (4) bekezdésében foglaltak véleményét.

Az Nkt. 83. § (4) bekezdése szerint a fenntartó (3) bekezdésben foglalt döntése előtt ki kell kérni többek között a vagyonkezelésében levő ingatlan tulajdonos önkormányzatának véleményét is.

Kérem a tisztelt Képviselőtestületet, hogy a fentiekre tekintettel az alábbi határozati javaslatról szíveskedjen dönteni.

Határozati javaslat:

1/ Zalakaros Város Önkormányzat Képviselőtestülete a nemzeti köznevelésről szóló 2011. évi CXC. törvény 83. § (4) bekezdés h) pontjában biztosított véleményezési joga alapján egyetért a Nagykanizsai Tankerületi Központ TK/183/00372-3/2022 és TK/183/00373-3/2022 iktatószámú intézményátszervezési javaslatával, és támogatja a Zalakarosi Móra Ferenc Általános Iskola és Alapfokú Művészeti Iskola átszervezését az alábbiak szerint:

· Az általános iskolai nevelés-oktatásban az SNI tanulók felvehető létszámának növelése 20 főről 30 főre.

·  Zeneművészeti ágon új tanszak felvétele, akkordikus tanszak (Klasszikus zene).
2./ Zalakaros Város Önkormányzat Képviselőtestülete felkéri a polgármestert, hogy a Nagykanizsai Tankerületi Központot a határozatról értesítse. 
Határidő: 2022. március 28.
Felelős: Novák Ferenc polgármester

Operatív felelős: Torma László aljegyző

Zalakaros 2022. március 7.
Novák Ferenc

 polgármester
